IL- POETA - PROFETA Uhud aktarx jabbinaw il- kelma profeta ma' bniedem li jbassar il- ġejjieni . Forsi għax fl- Antik Testment il- profeti kultant kienu jagħmlu dan . Izda l- verita` , it- tifsira ta' profeta hija għalliem . Ghalhekk , il- poeta tradizzjonali kien u għadu l- għassies tas- socjeta` ; u hekk għandu jkun . Importanti jsegwi l- ġrajjiet li jseħħu madwaru , u fejn jinnota nuqqasijiet għandu jħossu fid- dmir li bi prudenza kbira jiftaħ ħalqu u jsemma' leħnu . Hekk għamlu fl- imgħoddi diversi poeti kbar , speċjalment f' dawk il- pajjiżi li kienu mmexxijin fuq linji dittatorjali . Insemmi b' eżempju liċ- Cilen , Pablo Neruda , u lis- Sovjetiku , Alexandre Solzhenitsyn , li t- tnejn spiċċaw ħażin u daqu l- eżilju għax għamlu dan . Imma ma beżgħux iwettqu dmirhom . U taħsbux li dawn huma ħwejjeġ ta' l- imgħoddi biss . Skond l- IWA ftit xhur ilu , poetessa Iżlamika spiċċat il- ħabs għax kitbet versi dwar l- Izlam illum ; versi li ġew ittimbrati mill- awtoritajiet ta' pajjiżha bħala poeżiji terroristici ( terrorist poetry ) . Importanti pero` , li l- poeta jimxi mal- qawl Ċiniż li jgħid : Il- poeta għandu jkun dejjem mera tas- sewwa . Dan jimxi id f' id ma' dak li jsostnu xi wħud , illi l- Kitba , inkluża l- poeżija , għandha għan wieħed : li tagħmel il- ġid . Dr. Alfred Sant , politiku u kittieb magħruf sewwa f' pajjiżna , waqt attivit ¿ li saret ad unur it- tabib Guze` Bonnici fil- kwartieri tal- Partit Laburista , il- Ħamrun , nhar is- Sibt 6 ta' Ottubru 2007 , ħeġġeġ lill- kittieba Maltin kollha biex ma jibżgħux juru l- fehmiet dwar dak li jkun qiegħed iseħħ madwarhom . Ma jimpurtax li jista' jkun hemm min jittimbrahom politikament . Hekk għandu jkun . Hekk titlob il- liberta` . Hekk titlob il- missjoni ta' kull kittieb serju – inkluż il- poeta . Ghalhekk , xi drabi l- politiċi jibżgħu mill- kitba . Jista' jkun li għal dan il- għan inħoloq il- qawl Ingliż : The pen is mightier than the sword . Imma , b' dan il- mod biss il- poeta jkun tabilħaqq jixraqlu jissejjaħ profeta .